Il-Partit Laburista fakkar il-memorja tal-eks Prim Ministru Dom Mintoff b’mafkar f’nofs il-misraħ Paolino Vassallo f’Bormla. Il-mafkar ġie inawgurat mill-PM u Mexxej Laburista Joseph Muscat f’ċerimonja li għaliha attendew mijiet ta’ nies, partikolarment nies mill-Kottonera, l-aktar Bormla fejn twieled u trabba l-eks PM Don Mintoff. Il-Perit Mintoff miet sentejn ilu. Il-Mafkar huwa tal-artist Noel Galea Basin u huwa mnaqqax fil-ġebel simili għall-franka Maltija. Il-PM Joseph Muscat ta’ ġieħ lil Dom Mintoff u sejjaħlu dak ir-raġel li fil-passat welled mill-ġdid poplu li dak li kiseb kien biss għax wettqu Mintoff jew għax riedu Mintoff.  Dr. Muscat qal li l-mafkar juri lil Mintoff kien saqajh mal-art, determinat, difensur tal-fqir u tarka tal-ħaddiem. Dr. Muscat qal li Mintoff fost l-oħrajn ħoloq il-welfare state, ħoloq ix-xogħol. Dr. Muscat qal li għalhekk hemm bzonn tal-mafkar għax Mintoff dejjem ġab lil Malta l-ewwel u qabel kollox.  Il-PM qal li s-soċjeta’ Maltija għada trid tidħol fil-fond tal-metodi politiċi tiegħu u l-istorja għad trid tiggudikah pożittivament.